கடந்த சில வருடங்களுக்கு முன்பெல்லாம் ஒரு புதிய தொழில்நுட்பம் அறிமுகமானால் அவை விலை உயர்ந்த மொபைல்களில் முதலில் பயன்படுத்தப்பட்டு சிலகாலம் கழித்துதான் மற்ற மொபைல்களுக்கு வரும். இப்பொழுதெல்லாம் மாதம் ஒரு புதிய தொழில்நுட்பம் கண்டுபிடிக்கப்படுகிறது. அதுவும் குறைவான காலத்திலேயே பெரும்பாலான ஸ்மார்ட்போன்களில் இடம்பிடிக்கத் தொடங்கிவிடுகிறது. இதேபோல ஃபிளாக்ஷிப் மொபைல்களில் மட்டும்தான் புதுப்புது தொழில்நுட்பங்கள் அறிமுகமாகும் என்ற நிலையும் தற்போது மாறிவருகிறது. மிட்ரேஞ்ச் மொபைல்களிலேயே புதிய தொழில்நுட்பங்கள் அறிமுகமாகத் தொடங்கிவிட்டது. இந்தக் கட்டுரையில் 2018-ம் ஆண்டில் பரவலாக ஸ்மார்ட்போன்களில் பயன்படுத்தும் தொழில்நுட்பங்கள் குறித்துதான் பார்க்கவிருக்கிறோம்.